బానోతు మదన్ లాల్

బాణోతు మదన్‌లాల్‌ తెలంగాణ రాష్ట్రానికి చెందిన రాజకీయ నాయకుడు మరియు మాజీ ఎమ్మెల్యే.

జననం, విద్యాభాస్యం 
బానోతు మదన్ లాల్ 03 మే 1963లో  ఖమ్మం జిల్లా , రఘునాథపాలెం , ఈర్లపుడి గ్రామంలో జన్మించాడు. ఆయన ఉస్మానియా  యూనివర్సిటీ నుండి బీఏ పూర్తి చేశాడు.

రాజకీయ జీవితం
బానోతు మదన్ లాల్ 2009లో వైరా శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి సీపీఐ అభ్యర్థి బానోత్ చంద్రావతి చేతిలో 47,539 ఓట్ల తేడాతో ఓటమి పాలయ్యాడు. ఆయన 2012లో వైఎస్సార్ కాంగ్రెస్ పార్టీ లో చేరి 2014లో జరిగిన తెలంగాణ అసెంబ్లీ ఎన్నికల్లో వై.కా.పా అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి బానోత్ బాలాజీ పై 10583 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2018లో ఎన్నికల్లో టిఆర్ఎస్ అభ్యర్థిగా పోటీ చేసి స్వతంత్ర అభ్యర్థి లావుడ్యా రాములు నాయక్‌ చేతిలో 2013 ఓట్ల తేడాతో ఓటమి పాలయ్యాడు.

మూలాలు

ఖమ్మం జిల్లా నుండి ఎన్నికైన శాసన సభ్యులు
ఖమ్మం జిల్లా రాజకీయ నాయకులు
ఖమ్మం జిల్లా వ్యక్తులు
1963 జననాలు